ກຊ ການຕ່າງປະເທດອີຣ່ານ ເອີ້ນ ມາດຕະການລົງໂທດ ຊຸດໃໝ່ ຕໍ່ອີຣ່ານ ວ່າ ເປັນການຜິດກົດໝາຍ
ກະຊວງການເງິນ ສະຫະລັດ ປະກາດມາດຕະການລົງໂທດຊຸດໃໝ່ ໃນວັນອາທິດວານນີ້ ຕໍ່ຊາວອີຣ່ານ 5 ຄົນ ແລະເຄືອຂ່າຍບໍລິສັດ ທີ່ກ່ຽວຂ້ອງກັບ ກິດຈະກຳດ້ານລູກສອນໄຟ.
ກະຊວງການຕ່າງປະເທດ ອີຣ່ານ ໄດ້ເອີ້ນມາດຕະການລົງ ໂທດຊຸດໃໝ່ ຂອງສະຫະລັດ ທີ່ແນເປົ້າໝາຍໃສ່ ໂຄງການ ລູກສອນໄຟຂີປະນາວຸຸດຂອງປະເທດຕົນນັ້ນ ວ່າຜິດກົດໝາຍ ໂຄສົກຂອງກະຊວງດັ່ງກ່າວ ທ່ານ Hossein Jaber Ansari ໄດ້ກ່າວ ໃນວັນຈັນມື້ນີ້ ວ່າ ອີຣ່ານ ຈະຕອບໂຕ້ດ້ວຍການສົ່ງ ເສີມ ຄວາມພະຍາຍາມ ໃນໂຄງການລູກສອນໄຟຂີປະນາວຸດ ທີ່ຖືກຕ້ອງຕາມກົດໝາຍຂອງຕົນ ແລະ ຜັນຂະຫຍາຍ ຄວາມ ອາດສາມາດດ້ານການປ້ອງກັນປະເທດນຳດ້ວຍ ອີຣ່ານໄດ້ຖືກປະນາມຈາກສະຫະລັດ ແລະ ບັນດານປະເທດ ມະຫາອຳນາດ ຕາເວັນຕົກ ສຳລັບການທົດລອງລູກສອນໄຟຂີປະນາວຸດ ເມື່ອທ້າຍປີ ກາຍນີ້ ຊຶ່ງບັນດາປະເທດເຫຼົ່ານັ້ນ ກ່າວວ່າ ເປັນການລະເມີດຕໍ່ຂໍ້ຕົກລົງ ຂອງສະພາ ຄວາມໝັ້ນຄົງ ອົງການສະຫະປະຊາຊາດ ອີຣ່ານໄດ້ປົກປ້ອງການທົດລອງນັ້ນ ວ່າ ເປັນເລື້ອງ ຂອງຄວາມໝັ້ນຄົງແຫ່ງຊາດ ຂອງຕົນ ສະຫະລັດ ໄດ້ປະກາດ ໃຊ້ມາດຕະການລົງໂທດສະບັບໃໝ່ ໃນວັນອາທິດວານນີ້ ຕໍ່ພົນລະເມືອງອີຣ່ານ 5 ຄົນ ແລະ ເຄືອຂ່າຍ ຂອງບໍລິສັດຕ່າງໆ ທີ່ກ່ຽວພັນກັບກິດ ຈະກຳ ດ້ານລູກສອນໄຟ ທີ່ໄດ້ຖືກຫ້າມນັ້ນ ປະທານາທິບໍດີ ບາຣັກ ໂອບາມາ ໄດ້ກ່າວວ່າ ລັດຖະບານຂອງທ່ານຈະ ບັງຄັບໃຊ້ ມາດຕະການລົງໂທດຕ່າງໆ ຕໍ່ໂຄງການລູກສອນໄຟຂີປະນາວຸດຂອງອີຣ່ານ